Dobrodošlica
Predsednik
Obvestil bi vas rad, gospe in gospodje, da je na častni galeriji prisotna delegacija Senata Malezijske federacije, ki jo toplo pozdravljam. Delegacijo vodi njegova ekscelenca Datuk Wong Foon Meng, predsednik Senata.
Poudaril bi, da so stiki med Evropskim parlamentom in malezijskim parlamentom redni in plodni. Malezija ima močno družbo in cvetoče gospodarstvo ter ima pomembno vlogo v Zvezi držav jugovzhodne Azije (ASEAN). Zato skupaj s celotnim Parlamentom ponovno z veseljem pozdravljam naše prijatelje in kolege iz Senata: upamo, da bo vaš obisk zelo ploden.
